**Osnovna šola Ivana Roba Šempeter pri Gorici**

**Andreja Gabrščka 1**

**5290 Šempeter pri Gorici**

🕾 +386 5 39 35 211 🖷 +386 5 39 35 212 🖃 o-irsempeter.ng@guest.arnes.si http://www.os-iroba.si

Številka: 430-1/2025/3

Datum: 22.5.2025

Občina Renče-Vogrsko

Bukovica 43

5293 Volčja Draga

# Zadeva: Prošnja za sofinanciranje nadstandardnega in razširjenega programa OŠ v šolskem letu 2025/2026

# Podružnična šola Vogrsko je ena izmed dveh podružnic matične OŠ Ivana Roba, Šempeter pri Gorici. Občino Renče-Vogrsko, kjer šola deluje in je lastnica nepremičnin prosimo za sofinanciranje obveznega in razširjenega programa osnovne šole.

# Podružnično šolo Vogrsko bo v šolskem letu 2025/26 predvidoma obiskovalo 37 učencev od 1. do 5. razreda v treh oddelkih – dveh kombiniranih in enem čistem oddelku.

# Prvi in drugi razred bo predvidoma obiskovalo 14 učencev in učenk. Glede na število učencev v kombiniranem oddelku 1. in 2. razreda nam s strani ministrstva pripada druga strokovna delavka v 1. razredu v obsegu 10 ur. Učenci vstopajo v prvi razred iz različnih socialnih okolij, z zelo različnim predznanjem, socialnimi in drugimi kompetencami. Za izvajanje kakovostnega in učencem prilagojenega pouka z ustrezno notranjo diferenciacijo in individualizacijo je sočasnost dveh strokovnih delavk v razredu nujna in upravičena.

# Za doseganje zadovoljivega nivoja vzgojno-izobraževalnega dela Občino Renče-Vogrsko prosimo za sofinanciranje polovične zaposlitve druge strokovne delavke v kombiniranem oddelku 1. in 2. razreda v obsegu 10 ur tedensko.

# V podaljšanem bivanju imamo organizirana dva oddelka podaljšanega bivanja učencev. Z organizacijo vzgojno-izobraževalnega dela v podaljšanem bivanju imamo organizacijske težave iz dveh razlogov.

# Prvi je ta, da so ure s strani ministrstva dodeljene računsko. To pomeni, da se seštejejo vsi učenci in delijo z maksimalnim številom učencev na strokovnega delavca. V praksi pa na majhni šoli to deluje malce drugače, saj ne zaključijo vsi učenci hkrati in ena sama strokovna delavka v določenih trenutkih ne more pokriti vseh potreb.

# Drugi problem je, da z urami s strani ministrstva lahko organiziramo podaljšano bivanje do 15.45, starši pa potrebujejo varstvo za otroke tudi pozneje, do 16.15, nekateri celo do 16.30.

# Da bi lahko zagotovili ustrezno delo v oddelkih podaljšanega bivanja prosimo za sofinanciranje razširjenega programa podaljšano bivanje za 5 ur tedensko.

# Razširjeni program jutranjega varstva za učence nam s strani ministrstva ne pripada. Normativ je vezan na število učencev 1. razreda, ki ga ne dosegamo. Potrebe staršev vseh oddelkov po jutranjem varstvu so. Prvi učenci prihajajo v šolo ob 6.30.

# Za organizacijo razširjenega programa OŠ – jutranje varstvo prosimo za sofinanciranje oddelka jutranjega varstva v obsegu 1,5 ure dnevno oziroma 7,5 ur tedensko.

# Položaj podružnične šole Vogrsko je specifičen, saj je ustanoviteljica šole druga občina. Ne glede na to, da Občina Renče Vogrsko ni ustanoviteljica, so pa učenci občani te občine in zato vlagamo prošnjo za sofinanciranje programov, da bodo imeli vsi učenci v občini enakovredne pogoje za kvalitetno šolanje. Mi se bomo potrudili, da bo naše vzgojno-izobraževalno delo na čim višjem nivoju. Tudi v bodoče bomo, kot doslej, aktivno sodelovali s krajevno skupnostjo Vogrsko, društvi, godbeniško šolo, veterani in ostalimi organizacijami, društvi in šolo v Občini Renče Vogrsko.

# V pričakovanju pozitivnega odgovora vas lepo pozdravljamo.

# Vodja podružnične šole Vogrsko: ravnateljica:

# Nadja Pahor Bizjak Aleša Velikonja